open-index/open-wikipedia-markdown huggingface dataset:
Månegarm

**Månegarm** je švédska metalová hudobná skupina, založená v 1995 v Norrtälje vo Švédsku. Názov je odvodený od Mánagarm, vlka zo severskej mytológie.

Skupina bola založená Svenne Rosendalom, Jonas Almquim, and Pierre Wilhelmssonom pod názvom Antikrist. K premenovaniu na Månegarm došlo v 1996, pod ním už boli vydané aj prvé demo nahrávky - *Vargaresa* a *Ur Nattvindar*. Oficiálny album bol vydaný na konci roku 1998. Do roku 2013, keď došlo k podpisu zmluvy s vydavateľstvom Napalm Records, stihli vydať ďalších päť LP + jeden akustický album - *Urminnes hävd*.

## Členovia
### Aktuálni
* Markus Andé – gitara (1996–)
* Erik Grawsiö – bicie (1996–2008), vokály (2000–), basgitara (2010–)
* Jacob Hallegren – bicie (2008–present)

### Koncerty
* Martin Björklund – gitara, husle (2015–)
* Tobias Rydsheim – gitara (2016–)

### Bývalí členovia
* Svenne Rosendal – vokály (1995–1996)
* Jonny Wranning – vokály (1996)
* Georgios "Gogge" Karalis – vokály (1997)
* Viktor Hemgren – vokály (1997–1999)
* Mårten Matsson – gitara (1995–1996), vokály (1996)
* Pierre Wilhelmsson – basgitara (1995–2010)
* Jan Liljekvist – violončelo, husle, flauta (2004–2012)
* Jonas "Rune" Almquist – gitara (1995–2016)

## Diskografia
### LP
* 1998 - *Nordstjärnans tidsålder*
* 2000 - *Havets vargar*
* 2003 – *Dödsfärd*
* 2005 - *Vredens tid*
* 2007 - *Vargstenen*
* 2009 - *Nattväsen*
* 2013 - *Legions of the North*
* 2015 - *Månegarm*
* 2019 – *Fornaldarsagor*
* 2022 - *Ynglingaättens Öde*

### EP a demá
* 1996 - *Vargaresa* (demo)
* 1997 - *Ur Nattvindar* (demo)
* 2006 - *Urminnes hävd - The Forest Sessions* (EP)

## Zdroj
* 

## Iné projekty

## Externé odkazy
* www.manegarmsweden.com  – oficiálna stránka skupiny
* www.metal-archives.com – Månegarm na Encyclopaedia Metallum

Kategória:Hudobné skupiny z 1995
Kategória:Folkmetalové hudobné skupiny
Kategória:Švédske heavymetalové hudobné skupiny
SOR BN 8,5

**SOR BN 8,5** je model českého, čiastočne nízkopodlažného midibusu z produkcie firmy SOR Libchavy. Vozidlo je určené pre mestskú dopravu a je nasadzované na linky, kde postačia vozidlá s menšou kapacitou, tam, kde kvôli stiesneným pomerom na komunikáciu sú malé vozidlá vhodné a na obslužné linky k zdravotníckym a sociálnym zariadeniam a úradom.

## Popis
Model BN 8,5 je obdobou modelu SOR CN 8,5, od ktorého sa líši predovšetkým automatickou prevodovkou. Vozidlá dodané pre MHD Chrudim a pre MHD vo Frýdku-Místku však majú mechanickú šesťstupňovú prevodovku.

Má automatické blokovanie rozjazdu pred uzavretím dverí alebo ak nie je zasunutá plošina pre nájazd invalidného vozíka. Kabína vodiča je uzamykateľná a je vybavená moderným informačným a komunikačným systémom.

Karoséria a priestorové riešenie sú v podstate zhodné s variantom CN. Vozidlo je dvojdverové, predné dvere sú jednokrídlové, druhé, ktoré sa nachádzajú uprostred bočnice, sú dvojkrídlové. Predná časť vozidla až k druhým dverám je nízkopodlažná s výškou podlahy  nad povrchom vozovky. Zadná časť tohto low entry autobusu má podlahu v štandardnej výške  nad vozovkou a je prístupná po dvoch schodíkoch v interiéri vozidla.

Vozidlo je vybavené naftovým preplňovaným štvorvalcovým motorom Cummins ISBe 4,5 l E5, EEV, (objem 4,5 litra) s medzichladením plniaceho vzduchu. Maximálna rýchlosť je, rovnako ako pri variante CN, 100 km/h.

## Referencie

## Iné projekty

## Externé odkazy
* https://www.praha9.cz/dopravní-podnik-nasadí-na-vybrané-linky-nové-midibusy.html

## Zdroj

Kategória:Autobusy SOR
Cudzoložstvo

**Cudzoložstvo** je mimomanželský pohlavný styk osôb, z ktorých aspoň jedna žije v platnom manželstve. Vo viacerých náboženstvách ako judaizmus, kresťanstvo alebo islam je považované za závažný hriech. Preto bolo alebo je v mnoho krajinách aj trestným činom, no v krajinách západného sveta sa postupne dekriminalizovalo.

## Cudzoložstvo v náboženstve

### Kresťanstvo
 
Nescudzoložíš!

Exodus 20,14

 
Neviete vari, že nespravodliví nebudú dedičmi Božieho kráľovstva? Nemýľte sa! Ani smilníci, ani modloslužobníci, ani cudzoložníci, ani prostitúti mužov, ani ich súložníci, ani zlodeji, ani lakomci, ani opilci, ani rúhači, ani vydierači nebudú dedičmi Božieho kráľovstva.

Prvý list Koriťanom 6,9-10

V kresťanstve je cudzoložstvo pokladané za jeden z najzávažnejších hriechov, katolická cirkev ho dokonca pokladá za smrteľný hriech. V Biblii je zmienené viackrát a prikázanie „nescudzoložíš“ je zahrnuté aj v Desatore. Vo viacerých kresťanských krajinách bolo cudzoložstvo v minulosti aj trestným činom a v niektorých ním je aj dodnes, napríklad vo Filipínach. 

### Judaizmus
Keďže židia sa, podobne ako kresťania, riadia tzv. hebrejskou Bibliou, aj oni sa riadia Desatorom Božích prikázaní, podľa ktorých je cudzoložstvo zakázané. Podľa knihy Levitikus by malo byť trestané smrťou a podľa židovskej tradície sú potrební aspoň dvaja svedkovia, aby by mohol byť páchateľ odsúdený.

### Islam
Rovnako ako aj v kresťanstve a judaizme, aj v islame je cudzoložstvo považované za ťažký hriech. V mnohých islamských krajinách sú zaň dodnes tvrdé tresty ako bičovanie alebo ukameňovanie. Podľa tradície musia byť, aby mohli byť hriešnici z cudzoložstva obvinení, prítomní štyria svedkovia, ktorí sú ochotní pod prísahou svedčiť. Pre toto je dokázať cudzoložstvo veľmi ťažké a falošné obvinenia sú trestané.

## Pozri aj
* Smilstvo

## Referencie

Kategória:Etika
Kategória:Kresťanstvo
Kategória:Hriechy
Kategória:Sex
Hádzaná na Bolivarianských hrách

**Hádzaná na Bolivarianských hrách** je hádzanársky turnaj, ktorý sa koná v rámci multišportového podujatia Bolivarianských hier. Do programu hier bol turnaj prvýkrát zaradený na 17. bolivarianských hrách v roku 2013 v peruánskom Trujillo, v mužskej i ženskej kategórii súčasne. Hádzanársky turnaj sa odvtedy koná pravidelne. Najviac víťazstiev na ňom zaznamenali  v mužskej a  v ženskej kategórii.

## Turnaj mužov
### Zoznam

### Medailová bilancia družstiev

### Účasti mužských družstiev na Bolivarianských hrách
(do 2022)

## Turnaj žien
### Zoznam

### Medailová bilancia družstiev

### Účasti ženských družstiev na Bolivarianských hrách
(do 2022)

## Referencie

## Externé odkazy
* Oficiálna stránka Bolivarianskej športovej organizácie 

## Zdroje
* Hádzanársky turnaj na oficiálnej stránke Bolivarianských hrách 2017 *archive.org* 
* Hádzanársky turnaj na oficiálnej stránke Bolivarianských hrách 2022 *archive.org*
Ebulioskopická konštanta

**Ebulioskopická konštanta**, označovaná ***E<sub>e</sub>*** alebo ***K<sub>E</sub>***, popisuje vplyv molality rozpustenej látky na zmenu teploty varu rozpúšťadla. Vďaka nej sa dá vyjadriť závislosť medzi týmito veličinami:

: \Delta T_K = K_{E} \tilde{m} 

kde *ΔT<sub>K</sub>* je zmena teploty varu (v Kelvinoch) a *m̃* je molalita.

## Hodnota
Ebulioskopická konštanta je vlastnosťou daného rozpúšťadla. Je možné ju spočítať podľa vzťahu

: K_{E} = \frac{R T^{2} \cdot M_{roz}}{\Delta_\mathrm{vyp}H}

kde *R* je plynová konštanta, *M<sub>roz</sub>* je molárna hmotnosť rozpúšťadla, *T* je teplota tuhnutia rozpúšťadla a *Δ<sub>vyp</sub>H* je skupenské teplo vyparovania rozpúšťadla pri teplote *T*. Tento vzťah je podobný vzťahu pre kryoskopickú konštantu a vychádza z rovnosti chemického potenciálu pevnej a kvapalnej fázy pri bode tuhnutia, kedy je molárna Gibbsova energia fázovej premeny rovná nule.

Rôzne látky majú rôzne ebulioskopické konštanty. Ebulioskopická konštanta vody je napríklad *E<sub>e</sub>* = 0,513 K.

## Využitie v ebulioskopii
Pomocou ebulioskopie je možné určiť molárnu hmotnosť látky, pokiaľ je známa ebulioskopická konštanta. Zmena teploty vyparovania patrí medzi koligatívne vlastnosti roztokov, takže táto zmena nie je závislá na druhu rozpustenej látky, len na jej množstve (resp. množstve častíc rozpustených v roztoku). Podobnou metódou k ebulioskopii je kryoskopia, v ktorej sa používa kryoskopická konštanta.

## Referencie

Kategória:Fázové prechody
Kategória:Termodynamické vlastnosti
Zadné Bendovce

**Zadné Bendovce** () je názov vrchu v pohorí Bachureň. Leží nad obcou Vysoká, približne  juhozápadne od Lipian. 

## Poloha
Nachádza sa v severnej časti pohoria Bachureň. Leží v Prešovskom kraji, v okrese Sabinov a zasahuje na katastrálne územie obcí Vysoká, Dubovica a Ďačov. Najbližším sídlom je na západnom úpätí situovaná Vysoká, rovnakým smerom leží aj Brezovička a Nižný Slavkov, severne sa nachádza Torysa, a Ďačov a východne Dubovica.

## Opis
Zadné Bendovce ležia v rázsoche, ktorá vybieha severným smerom z vrchu Žliabky (). Východne susedí vrch Predné Bandovce (), Stavenec () a Marduňa (), južne Dlhé diely (), Javor (), Bachureň (), Žliabky a Adamova hora  (), západným smerom Strieborná hora () a Ždiar () a severným Homôľka () a Rohov (). Masív patrí do povodia rieky Torysa; juhovýchodné svahy odvodňuje Dubovický potok, severné Ďačovský potok a západné Vysocký potok. Na vrchol nevedie značený turistický chodník. 

### Výhľady
Vrchol pokrýva horská lúka, okrajovo tiež lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Bachurne, susedné Branisko, Čergov, Ľubovniansku vrchovinu, Levočské vrchy, nezriedka i Belianske Tatry.

## Prístup
Na vrchol nevedie značená turistická trasa, preto prístup je možný lesnými chodníkmi z okolitých sídiel.

## Referencie

## Pozri aj
* Bachureň
* Zoznam vrcholov v Bachurni

## Externé odkazy
* Poloha na turistickej mape

Kategória:Vrchy v Bachurni
Kategória:Vrchy pod 1000 metrov na Slovensku
Kategória:Vrchy v okrese Sabinov
Kategória:Vysoká (okres Sabinov)
Kategória:Ďačov
Kategória:Dubovica
Matt Dillon

**Matt Dillon** (; * 18. február 1964, New Rochelle, New York, USA) je americký herec. V roku 2004 bol nominovaný na herecké ocenenie Academy Awards, za svoj herecký výkon vo filme *Crash* (2004). 

## Detstvo a mladosť
Dillon sa narodil v New Rochelle v štáte New York, žene v domácnosti a maliarovi portrétov. Je druhým zo šiestich detí s jednou sestrou a štyrmi bratmi, z ktorých jeden je herec Kevin Dillon. Bol vychovaný v rímskokatolíckej rodine írskeho pôvodu. Vyrastal v meste Mamaroneck, v štáte New York.

## Kariéra
V roku 1979 debutoval vo filme *Over the Edge*. Dillonov herecký výkon bol dobre prijatý, čo viedlo k jeho obsadeniu do dvoch filmov, ktoré vyšli nasledujúci rok: *Miláčikovia* a *Moja telesná stráž*. Filmy, boli úspešné, zarobili veľa peňazí čo zvýšilo aj záujem o Dillona.

V roku 1983 si zahral vo filme *Outsideri*, po boku začínajúcich hercov, ako Tom Cruise, C. Thomas Howell, Rob Lowe a Diane Lane. 

Neskôr, Dillon debutoval aj na Broadwayi. V roku 1989 získal Dillon uznanie filmových kritikov za jeho herecký výkon, vo filme *Drugstore Cowboy*.

V roku 1992 si zahral v dráme *Mladí a slobodní*, po boku Bridget Fonda a v roku 1995 hral s Nicole Kidman v dráme *Zomrieť pre..*, ktorú režíroval Gus Van Sant. V roku 1998 si zahral v komédii *Niečo na tej Mary je* a v dráme *Nebezpečné hry*.

V roku 2002 napísal a režíroval film *Mesto duchov*, v ktorom hral on sám spoločne s hercami ako James Caan a Gérard Depardieu. Po boku hercov ako Sandra Bullock, Don Cheadle, Jennifer Esposito, Ryan Phillippe a Thandiwe Newton vo filme *Crash*, z roku 2004. Herecký výkon Dillona, bol veľmi pozitívne ohodnotený a tiež získal nominácie na Academy Awards a Zlatý glóbus. O rok neskôr, stvárnil zápornú postavu v komédii *Herbie: Na plný plyn*. V roku 2006 obdržal ocenenie na San Sebastián International Film Festival, za celoživotný prínos v kinematografii.

Začiatkom roku 2015 hral rolu agenta tajnej služby v 10-dielnom televíznom seriály, *[[Wayward Pines|Mestečko Pines]]*. V roku 2019 si zahral vo francúzskom filme, *Proxima*. V roku 2022 budú mať premiéru filmy *American Dreamer* a *Asteroid City*, v ktorých hrá jednu z vedľajších úloh.

## Súkromný život
Dillon sa nikdy neoženil a nemá žiadne deti. Je milovník a zberateľ latinskej hudby s veľkou zbierkou vinylov, vrátane významnej knižnice kubánskych 78. rokov.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Dabingoví herci USA
Kategória:Detskí herci
Kategória:Osobnosti USA írskeho pôvodu
Kategória:Držitelia ceny Independent Spirit Award
Volejbal na Bolivarianských hrách

**Volejbal na Bolivarianských hrách** je volejbalový turnaj, ktorý sa koná v rámci multišportového podujatia Bolivarianských hier. Do programu hier bol turnaj prvýkrát zaradený hneď na 1. bolivarianských hrách v roku 1938 v kolumbijskej Bogote, vtedy len v mužskej kategórii. Ženský turnaj mal na hrách premiéru v roku 1965 v ekvádorskom Quito. Volejbalový turnaj sa odvtedy s menšími prestávkami organizuje pravidelne. Najviac víťazstiev na ňom zaznamenali  v mužskej a  v ženskej kategórii.

## Turnaj mužov
### Zoznam

### Medailová bilancia družstiev

## Turnaj žien
### Zoznam

### Medailová bilancia družstiev

## Referencie

## Externé odkazy
* Oficiálna stránka Bolivarianskej športovej organizácie 

## Zdroje
* Bolivia Olímpica VI až VIII 
* Volejbalový turnaj na oficiálnej stránke Bolivarianských hrách 2022
Grünfeld

**Grünfeld**, **Grunfeld** or **Gruenfeld** môže byť:
* priezvisko:
** americkej sociálnej psychologičky, pozri Deborah H. Gruenfeldová
** izraelskej šachovej veľmajsterky, pozri Yehuda Gruenfeld
** učiteľa na Empire State College vyznamenaného SUNY, pozri A. Tom Grunfeld
** rakúskeho klaviristu a skladateľa, pozri Alfred Grünfeld 
** nórskeho psychiatra, sexuológa a učiteľa sociálnej medicíny, pozri Berthold Grünfeld
** americko-rumunského profesionálneho basketbalového hráča, pozri Dan Grunfeld 
** bývalého amerického profesionálneho basketbalového hráča, pozri Ernie Grunfeld
** rakúskeho šachového veľmajstra a spisovateľa, pozri Ernst Grünfeld
** česko-rakúskeho violončelistu, pozri Heinrich Grünfeld 
** obchodného bankára, pozri Henry Grunfeld
** *dayan*a a autora, pozri Isidor Grunfeld
** britskej spisovateľky, novinárky, hovorkyne a podnikateľky, pozri Nina Grunfeld
** ekonometrika konca 50. rokov 20. storočia, pozri Yehuda Grunfeld
* iný názov pre Smylovsko-pálfiovskú kúriu v Grinave, pozri Grünfeld (Pezinok)
* rybník v Katoviciach, pozri Grünfeld (Katovice)

## Pozri aj
* Grünfeldova indická obrana
IC 5146

**IC 5146** je emisná hmlovina a otvorená hviezdokopa v súhvezdí Labuť. Objavil ju nemecký astronóm Max Wolf 28. júla v roku 1894. Neskôr v roku 1899 ju pozoroval aj britský astronóm Thomas Espin. Hmlovina je obklopená okrajom tmavej hmloviny s názvom Barnard 168, ktorá oddeľuje hmlovinu od hviezdneho pozadia. Červená farba hmloviny je spôsobená ionizáciou od centrálnej jasnej hviezdy spektrálneho typu B0, ktorá svojím ultrafialovým žiarením ionizuje okolitý vodík. Modrasté sfarbenie niektorých častí hmloviny je spôsobené rozptylom viditeľného svetla z hviezd na prachu, ktorý sa v hmlovine nachádza.

Vek centrálnej a najjasnejšej hviezdy sa odhaduje na 100 tisíc rokov a v okolitej otvorenej hviezdokope sa nachádza niekoľko stoviek mladých hviezd s priemerným vekom okolo milión rokov. Z tohto vyplýva, že na tomto mieste pravdepodobne došlo k niekoľkým epizódam hviezdotvorby, ktoré pokračujú až dodnes.

## Galéria

Súbor:IC 5146 from Herschel.jpg|Snímka hviezdotvornej oblasti IC 5146 zachytená Herschelovým vesmírnym ďalekohľadom
Súbor:Cocoonhunter2.jpg
Súbor:IC5146 2022-08-31 09-21 149x300 v002.jpg


## Referencie

Kategória:Astronomické objekty objavené v roku 1894
5146
Kategória:Súhvezdie Labuť
Kategória:Emisné hmloviny
Kategória:Hmloviny
Kategória:Hviezdokopy
Kategória:Otvorené hviezdokopy
019
125
0424
BKM Lučenec

**BKM Lučenec** je slovenský mužský basketbalový klub sídliaci v Lučenci. Klub vznikol v roku 2017. BKM nie je nasledovateľom klubu MBK Lučenec.

## Úspechy BKM Lučenec
;Extraliga mužov
* striebro: 2022

;Slovenský pohár
* víťaz: 2022
* finále: 2020

## Umiestnenia
;Slovenská liga
* 2018/19: 9. miesto
* 2019/20: COVID-19/ 4. miesto 
* 2020/21: 5. miesto
* 2021/22: 2. miesto
* 2022/23: 5. miesto
* 2023/24: 8. miesto
* 2024/25: 9. miesto 

## Referencie

## Externé odkazy
* Oficiálna stránka klubu

Kategória:Šport v Lučenci
Kategória:Slovenské basketbalové kluby
Kategória:Organizácie založené v 2017
BK 04 AC LB Spišská Nová Ves

**BK 04 AC LB Spišská Nová Ves** je slovenský mužský profesionálny basketbalový klub sídliaci v meste Spišská Nová Ves. Klub vznikol v roku 2004. Marketingový názov **Spišskí Rytieri SNV** používa klub od augusta 2020. Klub pôsobí v Slovenskej basketbalovej lige, najvyššej basketbalovej súťaži na Slovensku a v medzinárodnej súťaži Alpsko-jadranskom pohári. Doterajšími najväčšími úspechmi klubu sú víťazstvo v extralige v roku 2021 a dve víťazstvá v Slovenskom pohári v rokoch 2006 a 2021.

## Úspechy
### Domáce súťaže
***[[Basketbalová extraliga mužov|Extraliga mužov]]**
**Víťaz (1): 2020/21
** 3. miesto (3): 2006/07, 2012/13, 2022/23

***[[Slovenský pohár v basketbale mužov|Slovenský pohár]]**
**Víťaz (2): 2006, 2021

## Hráčsky káder
### Súpiska pre sezónu 2023/24
*Zoznam je aktuálny ku 22. februáru 2024.*

## Bývalé súpisky
### Sezóna 2022/23

## Referencie


## Externé odkazy
* Oficiálna stránka klubu

Kategória:Slovenské basketbalové kluby
Kategória:Šport v Spišskej Novej Vsi
Kategória:Organizácie založené v 2004
Myroslav Myronovyč Kastran

**Myroslav Myronovyč Kastran** (, ) je ukrajinský diplomat. Od februára 2022 je veľvyslancom Ukrajiny na Slovensku.

## Diplomatické pôsobenie
Kastran pôsobil ako konzul Ukrajiny v New Yorku. Pred vymenovaním pôsobil na oddelení štátneho protokolu ukrajinského ministerstva zahraničných vecí.

### Veľvyslanec na Slovensku
Do funkcie veľvyslanca ho vymenoval prezident Volodymir Zelenskyj 19. októbra 2022.
Kastran sa stal veľvyslancom Ukrajiny na Slovensku 14. februára 2023 keď svoje poverovacie listiny odovzdal prezidentke Zuzane Čaputovej.

## Referencie

Kategória:Ukrajinskí diplomati
Kategória:Veľvyslanci Ukrajiny na Slovensku
Sídlisko Stred II.

**Sídlisko Stred II.** môže byť:
*v Pezinku, pozri Sídlisko Stred II. (Pezinok)
*v Revúcej, pozri Sídlisko Stred II. (Revúca)
Kocka (Pezinok)

**Kocka** (**Pezinok**) alebo **Kocka PK** je obchodný dom na Bystrickej ulici číslo 28 v Pezinku. Budova je trojpodlažná s dvomi schodiskami na druhé podlažie, z ktorých sa aktuálne využíva len jedno.

V súčasnosti sa tu nachádza športovo-relaxačné centrum Sportfit, tréningové centrum ELIX Performance Center, klinika alternatívnej medicíny Lotos, Tree Wellness, vegánske bistro VegLunch, Salón Tina a Café Bar Kocka.

## História
Budova bola postavená v 2. polovici 70. rokov 20. storočia. Nachádzali sa tu obchody a veľká predajňa potravín.

Dňa 1. marca 2004 bolo na 1. poschodí otvorené fitnes centrum Sport Fitt. V 2. polovici 0. rokov 21. storočia sa na rovnakom poschodí nachádzal hudobný klub Kocka Music Club.

V 10. rokoch 21. storočia bola zateplená fasáda budovy, vymenené okná a zmenšená predajňa potravín.

## Súčasný stav
V roku 2020 boli priestory bývalých Potravín Kačka (predtým CBA) prerobené na ELIX Performance Center a vstup bol premiestnený ku schodisku. Zároveň zanikol vjazd pre zásobovanie v zadnej časti budovy.

Od konca roka 2021 do začiatku roka 2022 bola prerobená strešná časť budovy na treťom podlaží.

## Referencie

## Externé odkazy

* Oficiálna webstránka

Kategória:Stavby v Pezinku
Kategória:Obchodné domy na Slovensku
Homôľka (vrch v Bachurni)

**Homôľka** () je vrch v pohorí Bachureň. Leží nad obcou Vysoká, približne  západne od Lipian. 

## Poloha
Nachádza sa v severozápadnej časti pohoria Bachureň. Leží v Prešovskom kraji, v okrese Sabinov a zasahuje na katastrálne územie obcí Vysoká a Torysa. Najbližším sídlom je na južnom úpätí situovaná Vysoká, západne leží Brezovička a Brezovica, severne sa nachádza Torysa a východne Ďačov.

## Opis
Homôľka leží na konci rázsochy, ktorá vybieha severným smerom z vrchu Žliabky (). Severne sa nachádza Kňazová (), Demianka () a Rohov (), východne Čeliská (), Predné Bandovce () a Zadné Bendovce (), južným smerom Javor (), Žliabky a Adamova hora () a západným  Strieborná hora (), Javorinka () a Čierna hora (). Masív patrí do povodia rieky Torysa; južné svahy odvodňuje Vysocký potok, východné Ďačovský potok, severné Gerginovec a západné krátke prítoky Torysy. Na vrchole stoji dvojica telekomunikačných stožiarov, no nevedie tam značený turistický chodník. 

### Výhľady
Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Bachurne, susedné Branisko, Čergov, Ľubovniansku vrchovinu, Levočské vrchy, výnimočne i Belianske Tatry.

## Prístup
Na vrchol nevedie značená turistická trasa, preto prístup je možný lesnými chodníkmi a cestami z okolitých sídiel.

## Referencie

## Pozri aj
* Bachureň
* Zoznam vrcholov v Bachurni

## Externé odkazy
* Poloha na turistickej mape

Kategória:Vrchy v Bachurni
Kategória:Vrchy pod 1000 metrov na Slovensku
Kategória:Vrchy v okrese Sabinov
Kategória:Vysoká (okres Sabinov)
Kategória:Torysa (obec)
Ortáš (vrch v Bachurni)

**Ortáš** () je vrch v pohorí Bachureň. Leží nad obcou Renčišov, približne  západne od Sabinova. 

## Poloha
Nachádza sa v strednej časti pohoria Bachureň. Leží v Prešovskom kraji, na hranici okresov Sabinov a Prešov a zasahuje na katastrálne územie obce Renčišov a Štefanovce. Najbližším sídlom je na severozápadnom úpätí situovaný Renčišov, juhozápadne leží Lačnov a Lipovce a východným smerom Uzovské Pekľany.

## Opis
Ortáš leží v rázsoche, ktorá vybieha severným smerom z vrchu Mindžová () na Skalky (). Západne susedia Dlhé diely (), Javor (), Žliabky (), Bachureň (), Magura () a Bučie (), južne Mindžová () a Lazy (), východne Brezina (), Hora () a Kohút () a severne Kamenná (), Marduňa (), Stavenec () a Skalky. Západné svahy hrebeňa odvodňuje Renčišovský a východné Mindžovský potok, oba smerujúce do Malej Svinky v povodí Hornádu. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z blízkej horskej lúky a lokalít s redšou vegetáciou je možné pozorovať okolité vrcholy Bachurne, Čiernu horu, Slanské vrchy, Šarišskú vrchovinu, Čergov, Ľubovniansku vrchovinu, Levočské vrchy a Branisko.

## Prístup
Na vrchol nevedie značená turistická trasa, preto prístup je možný lesnými chodníkmi z Renčišova alebo hrebeňom z Mindžovej (). Západným úpätím vedie  žlto značený chodník z Renčišova do lyžiarskeho strediska a sedla Buče, východným zasa  modro značený z Uzovských Peklian do sedla Mindžová.

## Referencie

## Pozri aj
* Bachureň
* Zoznam vrcholov v Bachurni

## Externé odkazy
* Poloha na turistickej mape

Kategória:Vrchy v Bachurni
Kategória:Vrchy pod 1000 metrov na Slovensku
Kategória:Vrchy v okrese Sabinov
Kategória:Renčišov
Kategória:Štefanovce (okres Prešov)
Pontios z Atén

[náhľad|Rhyton od Pontia, [Kapitolské múzeá]]
**Pontios** () bol grécky sochár v 1. storočí.

Pontios bol aténsky sochár (neoatickej sochárskej školy) pôsobiaci približne za vlády cisára Augusta. Jeho autorský podpis je na veľkom rhytone zhotovenom z pentelského mramoru, ktorý sa nachádza v Ríme.
 

Objavený bol v roku 1874 v lokalite *Auditorium di Mecenate* v Ríme. Rhyton má v dolnej časti podobu okrídleného gryfa a v hornej časti je zdobený reliéfnymi postavami troch menád, ktoré sú štylisticky podobné atickým pôvodinám z polovice 5. storočia pred Kr., t. j. dielam vyznačujúcich sa takzvaným „bohatým štýlom“. Tento rhyton v staroveku pravdepodobne slúžil ako fontána „*zázračný prameň*“. Jeho tvar umocňoval pocit hojnosti (roh hojnosti – symbol bohatstva) spojený s dionýzskym zlatým vekom (interpretujú to tri tancujúce menády).
 
## Referencie a bibliografia

 
Kategória:Sochári starovekého Grécka
N'-formylkynurenín

**''N''-formylkynurenín** je medziprodukt, ktorý vzniká v katabolizme tryptofánu. Je to formylovaný derivát kynurenínu. Vznik *N'<nowiki/>*-formylkynurenínu je katalyzovaný hemovými dioxygenázami.

## Metabolizmus
Tryptofán sa rozkladá pôsobením tryptofán-2,3-dioxygenázy, ktorá využíva kyslík na štiepenie menšieho kruhu:

: tryptofán + O2 → *N*-formylkynurenín 

*N*-formylkynurenín sa potom ďalej premieňa na kynurenín štiepením formylovej skupiny v reakcii katalyzovanej formamidázou:

: *N*-formylkynurenín + H2O → kynurenín + HCOO-

## Referencie

## Pozri aj
* Indolamín-2,3-dioxygenáza

Kategória:Aminokyseliny
Kategória:Amidy
Ortáš

**Ortáš** môže byť:

* vrch v Bachurni (), pozri Ortáš (vrch v Bachurni)
* vrch v Bodvianskej pahorkatine ()
* vrch v Revúckej vrchovine ()
Jozef Vurum

**Jozef Vurum**, alebo **József Vurum** (* 27. november 1763, Trnava – † 2. máj 1838, Močenok) bol biskup Nitrianskej diecézy, historik, člen Slovenského učeného tovarišstva a mecenáš. 

## Biografia
Stredoškolské vzdelanie absolvoval v Trenčíne, Bratislave a Trnave. V rokoch 1781 až 1788 študoval na Biskupskom seminári v Nitre. Za diakona bol vysvätený 17. augusta 1788 a nasledujúci deň kňaza. V roku 1791 sa stal profesorom teológie v Nitre. V roku 1805 sa stal kanonikom Jágerskej katedrálnej kapituly. Dňa 7. júna 1816 bol menovaný biskupom v Stoličnom Belehrade (Maďarsky: *Székesfehérvár*) a 23. septembra 1816 toto vymenovanie potvrdil pápež Pius VII. Za biskupa ho v Budíne vysvätil 10. novembra 1816 v István Fischer de Nagy, Jágerský biskup. Spolusvätiteľmi boli László Kámánházy, vacovský biskup a Karol Perényi, ostrihomský pomocný biskup. Dňa 21. decembra 1821 bol menovaný biskupom vo Veľkom Varadíne, dnes Oradea. Dňa 27. mája 1827 sa stal nitrianskym diecéznym biskupom. Bol vyznamenaný Kráľovským uhorským radom sv. Štefana (Maďarsky: *Magyar Királyi Szent István-rend*), ktorý mu bol v hodnosti komandéra udelený 1. mája 1836. Bol tiež významným historikom. V Nitre a v Žiline sú po ňom pomenované ulice.

## Dielo
náhľad|left|Vurumov erb na fasáde bývalého sirotinca v Žiline
V roku 1833 založil v bývalej rezidencii Jezuitov v Žiline sirotinec. Objekt po odchode Jezuitov v roku 1773 prešiel do vlastníctva mesta Žilina, neskôr ho vlastnil obchodník s vínom Štefan Raška. Od neho budovu v roku 1832 kúpilo Nitrianske biskupstvo a v roku 1833 adaptovalo na sirotinec, ktorý dal názov celému komplexu Kostola Obrátenia sv. Pavla a priľahlého kláštora..Čelnú fasádu bývalého sirotinca, ktorý je dnes súčasťou Kláštora Kapucínov, zdobí pieskovcový basreliéf Vurumovho biskupského erbu. Ide o jediný historický osobný erb, ktorý sa v súčasnosti nachádza ako súčasť architektúry v historickej časti Žiliny. Erb bol zreštaurovaný v roku 2022 po výskume žilinského heraldika Mareka Sobolu. 

Známe sú tiež Vurumove kanonické vizitácie farností Nitrianskeho biskupstva z roku 1828, ktoré sú cenným bádateľským prameňom pre lokálne dejiny nielen farností, ale aj príslušných obcí a miest. Vo svojom závete zanechal 250 000 forintov ako nadáciu pre tento ústav. Nitrianske katedrálnej kapitule zanechal 12 000 forintov. Spolupodieľal sa na výstavbe dievčenskej školy v Nitre. 

### Publikačná činnosť

# *Dictio... episcopi Magno-Varadinensis latini ritus, dom regimen suum dioecesis ritu solemni capesseret, habita Varadini in cathedrali ecclesia... 27. Junii 1822. Magno-Varadini*
# *Dictio... episcopi Nitriensis... dom regimen suae dioecesis ritu solemni capesseret, habita Nitriae in cathedrali ecclesia ad die 7. nov. 1827. Tyrnaviae*
# *Schematizmus Dioec. Nitriensis pre anno 1829. Nitriae* (s historickým úvodom a poznámkami, ktoré napísal)
# *Episcopatus Nitriensis ejusque praesulum memoria... Posonii, 1835*

## Referencie

Kategória:Slovenskí biskupi
Kategória:Biskupi Nitrianskej diecézy
Kategória:Slovenskí historici
Kategória:Cirkevní historici
Kategória:Slovenskí náboženskí spisovatelia
Kategória:Kresťanskí spisovatelia
Kategória:Osobnosti z Trnavy
Vreskot 6

***Vreskot 6*** je americký slasher film, ktorý režírovali Matt Bettinelli-Olpin,Tyler Gillett. Film mal premiéru 31. marca 2023. Kevin Williamson, scenárista predchádzajúcich dielov franšízy, sa vrátil ako výkonny producent. Film bude priamym pokračovaním časti ''Vreskot 5'', pričom vo filme sa neobjaví herečka Neve Campbell, ktorá v predchádzajúcich dieloch franšízy stvárnila hlavnú postavu, Sidney Prescott. Zároveň je to prvý film z tejto série bez Davida Arquetta v úlohe Dewey Riley.

Z predchádzajúcich dielov sa vo filme objavia Courteney Cox, Melissa Barrera, Jenna Ortegová, Mason Gooding, Hayden Panettiere a Jasmin Savoy Brown.

## Obsadenie

## Iné projekty

## Zdroj

Kategória:Hororové filmy USA
Kategória:Filmy z 2023
Kategória:Filmy podľa názvu
Lazy (vrch v Bachurni)

**Lazy** () je názov vrchu v pohorí Bachureň, krajinnom celku Podhôľno-magurskej oblasti.. Leží nad obcou Lipovce, približne  západne od Sabinova. 

## Poloha
Nachádza sa v strednej časti pohoria Bachureň. Leží v Prešovskom kraji, v okrese Prešov a na katastrálnom území obce Hermanovce. Najbližšími sídlami sú juhozápadne situované Lipovce, južne sa nachádzajú Štefanovce, juhovýchodne Hermanovce, severovýchodne Uzovské Pekľany a severne obec Renčišov.

## Opis
Lazy ležia v rázsoche, ktorá vybieha juhovýchodným smerom z vrchu Mindžová (). Východne sa nachádza Končistá hora (), Hora () a Brezina (), severným smerom Kamenná (), Marduňa (), Skalky () a Stavenec (), západným je rovnomenným sedlom oddelená Mindžová, Bachureň (), Bučie (), Červená skala () a Smrekovica () a južným Galia (), Vtáčia hora () a Chrasť (). Masív je súčasťou povodia Hornádu, kde vodu odvádza riečka Svinka a jej prítoky Lazný potok a Hermanovský potok. Vrcholom vedie značený turistický chodník z Hermanoviec. 

### Výhľady
Nevýrazný vrchol pokrýva horská lúka, ktorá umožňuje rozhľad. Z vhodných lokalít je možné pozorovať okolité vrcholy Bachurne, Čergov, Šarišskú vrchovinu, Čiernu horu, Slanské vrchy, Volovské vrchy a Branisko.

## Prístup
* po  červenej značke:
** od juhovýchodu z obce Hermanovce
** od západu zo sedla Magura cez vrch i sedlo Mindžová
* po  modrej značke cez sedlo Mindžová:
** od juhozápadu z obce Lipovce
** od východu zo Sabinova cez Uzovské Pekľany

## Referencie

## Pozri aj
* Zoznam vrcholov v Bachurni
* Bachureň

## Externé odkazy
* Poloha na turistickej mape

Kategória:Vrchy v Bachurni
Kategória:Vrchy pod 1000 metrov na Slovensku
Kategória:Vrchy v okrese Prešov
Kategória:Hermanovce
3-hydroxykynurenín

**3-hydroxykynurenín** je metabolit tryptofánu.

V ľudskej šošovke filtruje UV svetlo a je to jedno z dvoch farbív zodpovedných za žltú farbu pavúka *[[Misumena vatia]]*.

## Metabolizmus
3-hydroxykynurenín vzniká v kynurenínovej dráhe ako produkt rozkladu tryptofánu. Vzniká pôsobením kynurenín-3-monooxygenázy na kynurenín:

: kynurenín + O2 + NADPH → 3-hydroxykynurenín + H2O + NADP+ 

3-hydroxykynurenín sa potom ďalej premieňa na kyselinu 3-hydroxyantranilovú pôsobením kynureninázy. V procese sa štiepi alanín:

: 3-hydroxykynurenín + H2O → kyselina 3-hydroxyantranilová + alanín

## Referencie


## Zdroj

Kategória:Aminokyseliny
Kategória:Fenoly
Salpión z Atén

**Salpión** () bol grécky sochár v 1. storočí.

Salpión bol aténsky sochár (neoatickej sochárskej školy) pôsobiaci približne v období cisára Augusta. Jeho autorský podpis je na mramorovom kalichovom kratéri nachádzajúcom sa v Národnom archeologickom múzeu v Neapole (inventárne číslo 6673)
 

Reliéf na kalichovom kratéri zobrazuje dvoch satyrov, mainádu a boha Herma ako malého Dionýza v Nyse zveruje sediacej nymfe. Všetky tieto postavy sa v podobnom umeleckom spracovaní vyskytujú aj na iných neoatických reliéfoch. Umelecké prevedenie detailov postáv je štylisticky podobné reliéfnym spracovaniam z konca 4. stor. pred Kr.
 
Tento mramorový kratér sa kedysi nachádzal v katedrále v Gaete, odkiaľ bol odvezený v roku 1683. Predtým ho podľa záznamov z roku 1609 vo Formii miestni rybári používali ako kotviaci pätník, ku ktorému priväzovali svoje člny.
 
## Referencie a bibliografia

Kategória:Sochári starovekého Grécka
Welt

odkaz=//upload.wikimedia.org/wikipedia/commons/thumb/5/5b/N24_2016_SVG.svg/220px-N24_2016_SVG.svg.png|náhľad| Logo do 17. januára 2018
**Welt** (predtým **N24**) je nemecký bezplatný televízny spravodajský kanál, ktorý vlastní spoločnosť WeltN24 GmbH. Poskytuje tiež pravidelné aktualizácie správ o vlastnostiach ProSiebenSat.1 Media, ako sú ProSieben a kabel eins.

Dňa 21. septembra 2017 WeltN24 oznámil, že N24 bude 18. januára 2018 premenovaný na „Welt“. WeltN24 tiež vydáva Die Welt, konzervatívne orientované noviny.

## Programovanie
Welt predtým vysielal rôzne programy s viac ako siedmimi hodinami živého vysielania za pracovný deň. Korešpondenti CNBC Silvia Wadhwa, Patricia Szarvas, Roland Klaus, Michael Mross a Bruni Schubert počas dňa naživo podávajú správy z Frankfurtskej burzy cenných papierov, LSE a NYSE. Od augusta 2010 sa obmedzil spravodajský program, pričom žiadny program netrval dlhšie ako 15 minút.

Predchádzajúce spravodajské relácie Welt:

* *Frühreport* - ranný spravodajský program s obchodnými titulkami pred uvedením na trh
* *Morgenreport* - ranný spravodajský program s komentármi moderátorov talkshow ako Hajo Schumacher, Claus Strunz a Michel Friedman
* *Mittagsreport* - poludňajší spravodajský program
* *Börse am Mittag* - popoludňajšia relácia o obchodnom a finančnom spravodajstve
* *Börse am Abend* - večerný spravodajský program z oblasti obchodu a financií
* *Welt Nachrichten* - pravidelné aktualizácie správ medzi 2 minútami a pol hodinou, žiadne živé programovanie cez noc

V súčasnosti Welt vydáva správy každú hodinu.

### Hovorte

* *Studio Friedman*, hostiteľ Michel Friedman od roku 2009

## N24 Doku
odkaz=//upload.wikimedia.org/wikipedia/commons/thumb/3/3f/N24Doku.svg/200px-N24Doku.svg.png|náhľad|200x200bod| Logo N24 Doku
Dňa 9. júna 2016 spoločnosť WeltN24 oznámila, že na jeseň 2016 spustí N24 Doku ako pobočku N24 s časovým posunom. Nová stanica čaká ráno na prevzatie odkazovej koľajnice Welt a vysiela vždy od 14:00 program Welt s časovým posunom o jednu hodinu. Okrem toho odpadá bežecký pás známy z Welt. O tom, či si N24 Doku zachová slovnú ochrannú známku *N24* aj po premene N24 na *WELT*, sa podľa WeltN24 ešte nerozhodlo. Dňa 20. júla 2016 bolo oznámené, že vysielateľ začne 17. septembra 2016.

## Rakúske krmivo
Dňa 27. apríla 2012 satelitná platforma SES Astra ukázala rakúsky subfeed N24 (transpondér 3, 11 244&nbsp;GHz horizontálne, SR 22 000, FEC 5/6). O spustení stanice sa do tlače nedostalo nič. O pár dní bol vysielač opäť vypnutý. Dňa 16. júla 2012 bol spustený vysielací kód N24 HD Austria. Dňa 2. apríla 2016 začala N24 Austria vysielať cez Astru 1N. Dňa 18. januára 2018 bola N24 Austria nahradená N24 Doku Austria.

## Referencie

## Externé odkazy

* Oficiálna webstránka
Kategória:Televízne stanice v Nemecku
Kategória:Spravodajské televízne stanice
Kvetárik dvojtvarý

**Kvetárik dvojtvarý** () je druh pavúka. Je to jeden z najhojnejšie vyskytujúcich sa pavúkov na Slovensku. V prírode ho zvyčajne vidieť od apríla do septembra, typicky na suchých i mokrých lúkach.

Kvetárik dvojtvarý vykazuje pohlavnú dvojtvárnosť. Samičky dorastajú až do veľkosti 10 mm, samčekovia len do veľkosti asi 5 mm. Samičky dokážu meniť farbu svojho tela, a to z bielej, cez žltú až po zelenú farbu. Farebná premena trvá zvyčajne niekoľko dní. Žltá farba vzniká pravdepodobne hromadením kynurenínu a 3-hydroxykynurenínu, ktoré vznikajú z aminokyseliny tryptofánu. Zmena farby z bielej na žltú môže trvať až 25 dní, zmena zo žltej na bielu zvyčajne 5 – 6 dní. Samce sú väčšinou menšie, majú užšie zelenobiele brušká s hnedými pásmi, a svoju farbu nedokážu meniť.

Kvetárik dvojtvarý nesnová siete, namiesto toho vyčkáva na kvetoch a listoch rastlín, odkiaľ loví svoju korisť. Zvyčajne sa živí muchami a malým hmyzom, ale niekedy loví napríklad i včely. Svoju korisť usmrcuje jedom.

## Referencie

## Iné projekty

Kategória:Kvetárikovité
Zobor (mestská časť)

**Zobor** je mestská časť Nitry ležiaca na jej severe. Nesie rovnaký názov ako vrch Zobor, pod ktorým sa nachádza. Jeho dominantou je však vrch Pyramída poskytujúci panoramatický výhľad na celé mesto a jeho široké okolie. V súčasnosti má 7 376 obyvateľov.

## História
Samostatná obec Zobor sa v roku 1960 stala nitrianskou mestskou štvrťou. Centrom vtedajšej obce Zobor bol Kostol sv. Urbana.

## Zaujímavosti

#### Vrch Pyramída
Tento vrch je často nesprávne označovaný za vrch Zobor, no Pyramída je v skutočnosti jeho predvrcholom a na Zobor sa z neho dá dostať cez sedlo, ktoré tieto dva vrcholy spája. Tento zmätok podporuje aj telekomunikačná anténa nachádzajúca sa na Pyramíde nesúca názov Zobor.
Na vrchu sa nachádza aj miléniový pamätník slávnostne odhalený 30. augusta 1896 na počesť osláv založenia Uhorska.
Do roku 1994 tu premávala lanovka z meskej časti Zobor, budova vrchnej stanice sa stále nachádza neďaleko vysielača.
Od septembra 2022 sú sprístupnené ferraty, ktorými sa sem dá dostať.
#### Zoborský kláštor

Barokový kláštorný komplex bol postavený v rokoch 1692-1697 na zrúcanine predchádzajúceho kláštorného objektu zničeného v druhej polovici 15. storočia.

V súčasnosti sú ruiny aj zachované budovy kláštora súčasťou Špecializovanej nemocnice sv. Svorada Zobor.
#### Zoborské jazierko
Pôvodne tu bol žulový lom, ktorý otvorili v roku 1860 za účelom ťažby kameňa. Na začiatku 20. storočia sa v ňom objavila podzemná voda, ktorá napokon zaplavila priestory lomu, čím vzniklo 10 m hlboké dnešné jazierko. 
#### Lupka

Na území mestskej časti sa nachádza aj prírodná rezervácia Lupka.

## Pozri aj
* Zoborská lesostep
* Svoradova jaskyňa
* Tribeč
* Dražovce
* Kostol svätého Michala archanjela (Dražovce)

## Referencie
Sensoneo

**SENSONEO j. s. a.** (samooznačenie aj: **Sensoneo**) je slovenský podnik, ktorý je poskytovateľom technológií v sektore odpadového hospodárstva. Venuje sa vývoju, návrhu a výrobe inovatívnych softvérových a hardvérových produktov pre firemných zákazníkov ako napríklad zvozové spoločnosti, výrobné podniky, fabriky, logistické centrá, ale aj samosprávy a prevádzkovateľom zálohových systémov. 

## O spoločnosti
Podnik bol založený ako startup v roku 2017 Andreou Basilovou a Martinom Basilom a dostal investície od viacerých investičných fondov vrátane Credo Ventures a Taiwania Capital. V roku 2023 získala spoločnosť investíciu Série A vo výške 6,2 milióna eur. 

Spoločnosť má k roku 2025 pobočky na Slovensku, v Spojených štátoch, v Česku a v Singapure, pričom hlavné sídlo je v Bratislave. Svoje produkty poskytuje vo viac ako 86 štátoch a pracuje v nej viac ako 160 zamestnancov.

V roku 2025 spoločnosť založila spin-off spoločnosť Smart DRS, ktorá sa špecializuje na vývoj a poskytovanie alternatívnych technológií pre zber zálohovaných obalov. 

## Oblasti uplatnenia
Pôvodným a stále veľmi žiadaným produktom spoločnosti je senzor na báze IoT technológie, fungujúci v kombinácii s pridruženým softvérom zameraným na zefektívnenie logistiky zberu odpadu. Tieto senzory sú umiestnené v odpadových alebo iných kontajneroch s úlohou monitorovať mieru naplnenia. 

Spoločnosť zároveň ako jediná firma na svete poskytuje IT systém pre celoštátne systémy zálohovania PET fliaš a plechoviek už v 9 krajinách sveta, čo predstavuje vyše 165 miliónov ľudí.  

Ďalšími oblasťami podnikania je odpadový manažment vo fabrikách, logistických centrách a ďalších budovách a objektoch, ako aj IT systém spätného odberu pre reverznú logistiku (Take-Back Systems).

## Referencie

Kategória:Slovenské softwarové firmy
Kategória:Podniky založené v 2017
Matha

**Matha** môže byť:
* francúzska obec, pozri Matha (obec)
* francúzsky kantón, pozri Matha (kantón)
Saint-Jean-d’Angély

**Saint-Jean-d’Angély** môže byť:
* francúzska obec, pozri Saint-Jean-d’Angély (obec)
* francúzsky kantón, pozri Saint-Jean-d'Angély (kantón)
* francúzsky obvod, pozri Saint-Jean-d'Angély (obvod)
Ostrý vrch (vrch v Bachurni)

**Ostrý vrch** () je vrch v pohorí Bachureň. Leží nad Vyšným Slavkovom, približne  juhozápadne od Lipian. 

## Poloha
Nachádza sa v západnej časti pohoria Bachureň. Leží v Prešovskom kraji, na hranici okresov Levoča a Sabinov a zasahuje na katastrálne územie obcí Vyšný a Nižný Slavkov. Najbližšími sídlami sú severozápadným smerom situovaný Nižný Slavkov a juhozápadným Vyšný Slavkov, juhovýchodne sa nachádza obec Lačnov.

## Opis
Ostrý vrch leží v rázsoche, ktorá vybieha západným smerom z vrchu Magura (). Severne leží Skalka (), Adamova hora (), Homôľka () a Zadné Bendovce (), východne Žliabky (), Bachureň (), Magura () a Bučina (), južným smerom Veľká skala (), Smrekovica () a Michalička () a západným Homôľka (), Hoľa (), Okrúhly hrb (), Strieborná hora () a Skalka (). Oblasť patrí do povodia Torysy, kde vodu z južných svahov odvádza Podhorský potok, zo severných potok Čierny močiar. Na vrchol nevedie značený turistický chodník. 

### Výhľady
Vrchol pokrýva lesný porast, ktorý obklopuje horská lúka, umožňujúca obmedzený rozhľad. Z vhodných lokalít je možné pozorovať okolité vrcholy Bachurne, susedné Branisko, Levočské vrchy, Tatry, východnú časť Nízkych Tatier a Volovské vrchy.

## Prístup
Na vrchol nevedie značená turistická trasa, no severným úpätím vedie  červeno značený chodník z Nižného Slavkova do sedla Bachureň.

## Referencie

## Pozri aj
* Bachureň
* Zoznam vrcholov v Bachurni

## Externé odkazy
* Poloha na turistickej mape

Kategória:Vrchy v Bachurni
Kategória:Vrchy pod 1000 metrov na Slovensku
Kategória:Vrchy v okrese Levoča
Kategória:Vrchy v okrese Sabinov
Kategória:Vyšný Slavkov
Kategória:Nižný Slavkov
Metabolit

**Metabolit** je v biochémii látka vznikajúca v priebehu metabolických procesov. Tento pojem zvyčajne označuje malé molekuly (typicky do 1000 Da). Metabolity majú rôzne funkcie, vrátane ich úlohy ako zdroje energie, štruktúrnej, signalizačnej či stimulačnej role, niektoré pôsobia ako inhibítory enzýmov alebo majú vlastnú katalytickú aktivitu (zvyčajne v podobe enzýmových kofaktorov), niektoré majú obrannú úlohu alebo sú zodpovedné za interakcie s inými organizmami (napr. pigmenty, odoranty či feromóny).

## Delenie
Primárne metabolity sa priamo účastnia bežného rastu, vývoja a reprodukcie organizmu. Patria sem sacharidy, proteíny, lipidy, nukleové kyseliny, hormóny a iné. Príkladom primárneho metabolitu, ktorý sa vyrába priemyselnou mikrobiológiou vo veľkej škále, je etylén. Medzi primárne metabolity patria napríklad fruktóza a glukóza, ktoré sa nachádzajú v niekoľkých metabolických dráhach.

Sekundárne metabolity sa neúčastnia daných procesov priamo, ale zvyčajne majú dôležitú ekologickú funkciu alebo vznikajú pri detoxifikácii organizmu. Sekundárny metabolizmus prebieha zriedkavo, tieto metabolity nie sú nevyhnutné pre rast a nenachádzajú sa vo všetkých druhoch. Obsah sekundárnych metabolitov je závislý na okolitých podmienkach (napr. klíme, množstve svetla či dostupnosti vody). Sekundárne metabolity vznikajú zvyčajne z primárnych metabolitov. Do tejto skupiny patria napríklad antibiotiká a alkaloidy alebo napríklad pigmenty (napr. živice či terpény). Niektoré antiobiotiká vznikajú z primárnych metabolitov ako prekurzorov, napríklad aktinomycín, ktorý vzniká z primárneho metabolitu tryptofánu (aminokyseliny). 

Medzi príklady primárnych metabolitov, ktoré sa vyrábajú prostredníctvom priemyselnej mikrobiológie, patria:

## Metabolóm a metabolomika
Kompletná sada metabolitov, ktoré vznikajú alebo sa využívajú v bunke v rámci rôznych metabolizmov, sa označuje ako metabolóm. Metabolóm predstavuje veľkú sieť metabolických reakcií, kde výstup jednej enzýmovej chemickej reakcie tvorí vstup pre ďalšie chemické reakcie. Skúmaním metabolómu, chemických procesov, ktorým vznikajú metabolity, a postupmi na analýzu metabolómu sa zaoberá metabolomika.

Metabolity vznikajú z rôznych chemických látok, či už prirodzených pre organizmus alebo farmaceutického pôvodu, a to pomocou prirodzených biochemických rozkladných procesov a pri vylučovaní. Rýchlosť rozkladu látok je dôležitým faktorom, ktorý určuje dĺžku a intenzitu ich pôsobenia. Pochopenie toho, ako sú farmaceutiká metabolizované a aké majú ich metabolity potenciálne vedľajšie účinky je dôležitou súčasťou objavovania liekov.

## Referencie

## Pozri aj

* Antimetabolit
* Intermediárny metabolizmus
* Metabolóm
* Metabolomika
* Metabolická dráha

## Zdroj

Kategória:Látková premena
BK ŠK UMB Banská Bystrica

**BK ŠK UMB Banská Bystrica** (celým názvom: **Basketbalový klub Športový klub Univerzita Mateja Bela Banská Bystrica**, prezývka **Sovičky**) je slovenský univerzitný basketbalový klub, ktorý sídli v Banskej Bystrici v rovnomennom kraji. Klub má ženské seniorské družstvo. Oddiel patrí pod patronát Univerzity Mateja Bela v Banskej Bystrici, kde nahradil zaniknutý klub BK Slávia UMB Banská Bystrica. Klubové farby sú červená a biela. Klub bol založený v roku 2014 v rámci Katedry telovýchovy a športu Filozofickej fakulty UMB (KTVŠ FF UMB). Od vzniku klubu je hlavnou trénerkou Andrea Izáková, asistentkou trénerky je Eva Antalecová.

## Hráčsky káder a realizačný tím
### Súpiska hráčoksezóna 2023/24
*Súpiska 2023/24 aktuálna k 6. 11. 2023.*

### Realizačný tím
* hlavná trénerka: Andrea Izáková
* asistentka trénerky: Eva Antalecová

## Umiestnenia tímu
### Umiestnenia v Basketbalovej extralige žien
* Sezóna 2014/15: 8. miesto
* Sezóna 2020/21: 7. miesto
* Sezóna 2021/22: 8. miesto
* Sezóna 2022/23: 7. miesto

### Umiestnenia v 1. lige žien (resp. v spoločnej 1. lige žien a junioriek)
* Sezóna 2015/16: 7. miesto
* Sezóna 2016/17: 3. miesto
* Sezóna 2017/18: ? miesto
* Sezóna 2018/19: 7. miesto
* Sezóna 2019/20: 3. miesto

## Bývalé zostavy
### Súpiska hráčoksezóna 2022/23

## Referencie


## Externé odkazy

* Oficiálna stránka klubu

Kategória:Univerzita Mateja Bela v Banskej Bystrici
Kategória:Šport v Banskej Bystrici
Kategória:Slovenské basketbalové kluby
Kategória:Organizácie založené v 2014
Basketbalová extraliga žien 1993/94

**Basketbalová extraliga žien** v sezóne **1993/94** bol 2. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Súťaž niesla dobový názov *I. liga žien*. V sezóne účinkovalo 12 družstiev. Víťazstvo obhájilo družstvo BC SIPOX Ružomberok, ktoré vo finálovej sérii zvíťazilo nad Sporiteľňou Bratislava.

## Systém súťaže
Súťaž sa hrala viackolovým systémom. V základnej časti od septembra do decembra 1993 najprv súťažilo osem družstiev, ktoré sa v predošlej sezóne umiestnili mimo najlepšej štvorky. Medzitým najlepšia štvorka zo sezóny 1993 (Ružomberok, Banská Bystrica, VSS Lokomotíva Košice a Cassovia Košice) hrala v nadnárodnej Superlige. Po skončení základnej časti postúpili prvé štyri družstvá z 8-člennej tabuľky do nadstavbovej skupiny o 1.8. miesto, kde sa k nim pripojili štyri družstvá zo Superligy. Štyri družstvá, ktoré sa po základnej časti umiestnili na 5.8. mieste, sa presunuli do nadstavbovej skupiny o 9.16. miesto, kde sa k nim pripojili štyri najlepšie družstvá z 2. ligy žien v predošlej sezóne. Družstvá umiestnené po ukončení nadstavby na 9.12. mieste boli zaradené do 1. ligy žien pre sezónu 1994/1995, družstvá na 13.16. mieste do 2. ligy žien 1994/1995. Umiestnenie v skupine 1.8. po nadstavbovej časti rozhodovalo o nasadení do play-off, ktoré sa hralo na dva víťazné zápasy. 

## Účastníci

## Výsledky
### Základná časť

### Nadstavbová časť o 1.8. miesto

### Nadstavbová časť o 9.16. miesto

### Play-off
;Štvrťfinále

;Play-off o 5.8. miesto

;Play-off o 7. miesto

;Play-off o 5. miesto

;Semifinále

;Play-off o 3. miesto

;Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Referencie

## Pozri aj
* Basketbalová extraliga mužov 1993/94

## Externé odkazy
* Oficiálna stránka extraligy žien
* Oficiálna stránka Slovenskej basketbalovej asociácie

Kategória:Basketbal v 1993
Kategória:Basketbal v 1994
Kategória:Basketbalová extraliga žien
Kategória:Šport na Slovensku v 1993
Kategória:Šport na Slovensku v 1994
Basketbal na Bolivarianských hrách

**Basketbal na Bolivarianských hrách** je basketbalový turnaj, ktorý sa koná v rámci multišportového podujatia Bolivarianských hier. Do programu hier bol turnaj prvýkrát zaradený hneď na prvých bolivarianských hrách v roku 1938 v kolumbijskej Bogote, v mužskej i ženskej kategórii. Basketbalový turnaj sa odvtedy organizuje pravidelne. Najviac víťazstiev na ňom zaznamenali  a  v mužskej a  v ženskej kategórii.

## Turnaj mužov
### Zoznam

### Medailová bilancia družstiev

## Turnaj žien
### Zoznam

### Medailová bilancia družstiev

## Referencie

## Externé odkazy
* Oficiálna stránka Bolivarianskej športovej organizácie 

## Zdroje
* Bolivia Olímpica VI až VIII 
* Historia del baloncesto Ecuatoriano  
* Historia del Baloncesto de Panamá  
* Basketbalový turnaj na oficiálnej stránke Bolivarianských hier 2022